text: Gargaarsi uummata Booranaa hongeen miidhameef ergame hannaan gurguramaa jira.
text: #000002
text: Gargaarsi uummata Booranaa hongeen miidhameef geeffamaa ture gariin gara baadiyyaa dhaqqabaa hin jiru, kaan ammoo ‘gurguramaa jira’ jechuun namootni BBCtti dubbise komatan.
text: #000003
text: Deeggarsa ummata Booranaa sababa hongeen miidhamaniif koreen sadarkaa federaalaa hanga aanaa ijaaramee hojjechaa akka jiran mootummaan ibseera.
text: #000005
text: Ummata Booranaa hongee kibbaafi kibba bahaa Itoophiyaatti hammaateen miidhamaniif mootummaa fi qaamoleen garagaraa garee fi dhuunfaan deeggarsa kennuun cimee itti fufeera.
text: #000006
text: ”Boqolloo bitnee daaksifnee uummata keenyaaf kennina jennee mana kuusaa yoo deemnu, deeggarsa kana dura hawwaasaaf fe’ametu isaanitti gurguramee isaan irraa deebisnee bitne. Bifa dhoksaadhaanidha kan gurgurame.
text: #000008
text: ‘’Hawaasa akkasitti beela’e kana irratti shira akkanaa dalaguun waan dabaati. Mootummaanis deeggarsa hawwaasaaf fe’ame mana kuusaa sanatti buusuu irra uummata biraan gahee kennuu qaba jenna.”
text: #000012
text: Angawaan mootummaa dhimma kana irratti deebii kennan erga gargaarsi mankuusaatti kuufamee booda ummataaf akka qoodamu ibsan.
text: #000013
text: Leellisaan torban dura hawaasa aanaa biraa irraa buqqa’uun aanaa Dubluq keessa buufatan bira deemee, boqolloo bitanii daaksisuun akka rabsaafii turan hime.
text: #000014
text: Namni biraa BBC’n dubbise tokko namoota gargaarsa kennan waliin deemuun waan taajjabe yoo dubbatu, ”gargaarsi uummataaf ergamu qindoomina hin qabu,” jedhe.
text: #000016
text: ”Gargaarsi olii ni dhufa. Garuu warri godinaa gargaarsa dhufe qindeessanii bakka dhaquu qabu geesisuu irratti rakkootu jira. Dafee ni dhufa garuu qindoomina irratti laafinatu jira,’’ jedhe.
text: #000017
text: Karaa irra deemanii waan kennaniif deeggarsi kun baadiyyaa kanneen akka Areeroo fa’aa hin dhaqqabu jedhe.
text: #000018
text: ”Warra buusaa gonofaa gaafannee ture. Koree federaalaa hanga godinaafi gandaatti ijaaramee ture. Garuu hanqinni baajataas waan jiruuf hin milkoofne nuun jedhan,’’ jedhe.
text: #000020
text: Deeggarsi namoota dhuunfaa biyya keessaa fi alaa irraa miliyoona hedduun walitti qabamaa ture.
text: #000021
text: Garuu namootni dhuunfaan gargaarsa walitti qabaa waan turaniif hordoffii fi qindoominni isaa maal akka fakkaatu beekuun ulfaataadha.
text: #000022
text: Qaamolee kana keessa qooda bahanis galateeffate. Kanneen qofa qofa qarshii walitti qaban gara Buusaa Gonofaatti akka fidan ibsaas ture.
text: #000024
text: Jiraataan BBCtti hime kun konkolaachistootni deeggarsa fe’anii dhaqanis ”gara baadiyaa fi kaanii hin gallu, haga asii qofa nuuf kaffalame,” jedhanii daandii gubbaatti qofa buusu jedhe.
text: #000025
text: Nami kuni bishaan hawaasaaf qoodan boodarra suuqii keessa gurguramaa turuu arguu dubbatu.
text: #000028
text: ”Gargaarsi kallattii garaagaraan dhufaa jira. Warri gargaaramuu qaban adda bahuun koreen warra federaalaas of keessaa qabu gidduugala tokkotti qindeessaa jiru,’’ jedhan qondaalli mootummaa kun.
text: #000032
text: Sana booda ammoo bakka dhaqqabuu qabutti ergamaa jira jedhan.
text: #000034
text: Waggoota afurii oliif roobni walitti aansee osoo hin roobiin waan tureef horiin ummata Booranaa hedduun dhumaniiru.
text: #000037
text: Horiin ala hongeen kuni lubbuu galaafatu maatiin kana dura BBC’n dubbise himaniiru.
text: #000039
text: Itoophiyaatti godina Booranaa qofa osoo hin taane naannoo Somaalee fi Oomoo Kibbaa dabalatee sababa gogiinsaan ummatni hedduu rakkoof saaxilamaniiru.
text: #000041
text: Dhaabbatni Biyyoota Gamtoomanii ummata miliyoona 20 ol Itoophiyaa keessa sababoota garagaraan gargaarsi barbaachisuuf dolaarri biiliyoona 4 akka isa barbaachisu ibsuun ni yaadatama.
text: #000042
text: Tags bbc gargaarsa Hoongee Booranaa
text: #000043
text: Your email address will not be published. Required fields are marked *
text: #000050